கேள்வி: ஈத்தாமொழி நெட்டைத் தென்னை குறித்து விரிவாக சொல்லுங்கள்.
பதில்: ஈத்தாமோழி நெட்டைத் தென்னை (''Eathomozhy Tall Coconut'') என்பது இந்தியாவின் மாநிலங்களும் ஆட்சிப்பகுதிகளும் தமிழ்நாடு கன்னியாகுமரி மாவட்டம் உள்ள ஈத்தாமொழி பகுதியில் வளர்க்கப்படும் ஒரு வகைத் தென்னை. இது 2008-09-ஆம் ஆண்டில் இந்திய புவிசார் குறியீடுகள் பட்டியல் பெற்ற விவசாயப் பொருளாக அறிவிக்கப்பட்டது. 2023-ஆம் ஆண்டில், இந்திய அஞ்சல் துறை இதைக் குறிக்கும் 5 முத்திரையை வெளியிட்டது.
கேள்வி: ஈத்தாமொழி நெட்டைத் தென்னை - விளக்கம் குறித்து விரிவாக சொல்லுங்கள்.
பதில்: ஈத்தாமொழி நெட்டைத் தென்னை இந்தியாவின் தெற்குக் கடற்கரையில் காணப்படும் மண் உப்புத்தன்மை செம்மண்ணில் வளரும் ஒரு வகையான தேங்காய் ஆகும். மரங்கள் உயரமானவை. சுமார் 30 அடி வரை உயரம் வளரும். வலுவான தண்டுகளுடன், இதன் விதானம் சுமார் 30 முதல் 36 தடித்த, நீண்ட இலைகளுடன் மிகப் பெரிய அளவிலான காய்களைக் கொண்டுள்ளது. இதன் தேங்காய் அதிக நார்ச்சத்து, அடர்த்தியான ஓடு, பெரிய கொப்பரை கொண்டுள்ளது. இந்த மரங்கள் சராசரியாக 80 முதல் 100 ஆண்டுகள் வரை ஆயுட்காலம் கொண்டவை. மேலும் இவை பெரும்பாலும் மழை பெய்யும் பகுதிகளில் வளர்க்கப்படுகின்றன. தென்னை மரங்களைப் பாதிக்கும் பாரம்பரிய நோய்களுக்கு எதிராக இவை அதிக எதிர்ப்புத் திறனைக் கொண்டுள்ளன. தேங்காய் எண்ணெய் ஒப்பனைப் பொருட்கள் உற்பத்தியிலும், தடிமனான நார் தும்பு உற்பத்தியிலும் பயன்படுத்தப்படுகிறது.